b'\n_START_ARTICLE_\nTarptautinis universitet\xc5\xb3 teatr\xc5\xb3 forumas\n_START_PARAGRAPH_\nTarptautinis universitet\xc5\xb3 teatr\xc5\xb3 forumas - renginys, organizuojamas Vilniuje nuo 2000 m. (\xc4\xafk\xc5\xabr\xc4\x97jas re\xc5\xbeisierius Rimantas Venckus). Forumas yra Universitet\xc5\xb3 teatr\xc5\xb3 asociacijos vykdomos ilgalaik\xc4\x97s kult\xc5\xabrin\xc4\x97s edukacin\xc4\x97s programos "Universitetas ir jaunimo kult\xc5\xabra" dalis._NEWLINE_Beveik savait\xc4\x99 trunkan\xc4\x8diame renginyje dalyvauja apie dvide\xc5\xa1imt Lietuvos ir u\xc5\xbesienio universitet\xc5\xb3 teatro trupi\xc5\xb3, kurios parodo apie dvide\xc5\xa1imt nemokam\xc5\xb3 spektakli\xc5\xb3. Pasirodymus stebi speciali ir kasmet nauja tarptautin\xc4\x97 komisija, sudaryta i\xc5\xa1 aktori\xc5\xb3, teatrolog\xc5\xb3, \xc5\xbeurnalist\xc5\xb3 ir d\xc4\x97stytoj\xc5\xb3._NEWLINE_Forum\xc4\x85 rengia Universitet\xc5\xb3 teatr\xc5\xb3 asociacija, Vilniaus Universiteto ir Vilniaus Gedimino technikos universiteto teatrai. Pagrindiniai organizatoriai \xe2\x80\x93 re\xc5\xbeisieriai Rimantas Venckus ir Olegas Kesminas (VGTU teatras - studija "Pal\xc4\x97p\xc4\x97")._NEWLINE_Forumo pagalba ple\xc4\x8diami k\xc5\xabrybiniai ry\xc5\xa1iai, vykdoma edukacin\xc4\x97 veikla: veikia k\xc5\xabrybin\xc4\x97s dirbtuv\xc4\x97s, organizuojamos diskusijos, k\xc5\xabrybin\xc4\x97s akcijos ir kt. Forumui kasmet pagal aktualias temas parenkamas devizas. Nagrin\xc4\x97tos \xc4\xafvairios kult\xc5\xabros paveldo problemos, daugiataut\xc4\x97s Vilniaus kult\xc5\xabros klausimai, Europos jaunimo skirtumai ir pana\xc5\xa1umai, studenti\xc5\xa1kai scenai ra\xc5\xa1an\xc4\x8di\xc5\xb3 autori\xc5\xb3 fenomenas, jaunos asmenyb\xc4\x97s ugdymas teatro priemon\xc4\x97mis ir kitos temos.'